b'\n_START_ARTICLE_\nGoogle Sidewiki\n_START_PARAGRAPH_\nGoogle Sidewiki oli Googlen tarjoama kommentointipalvelu. Sidewiki-kommentointipalvelussa k\xc3\xa4ytt\xc3\xa4j\xc3\xa4 voi lis\xc3\xa4t\xc3\xa4 kommentteja haluamilleen sivustoihin. Kommentit n\xc3\xa4kyv\xc3\xa4t selaimen sivussa olevassa ikkunassa, mist\xc3\xa4 palvelun nimikin on johdettu. Sidewiki on selaimeen asennettava lis\xc3\xa4osa, joka toimii Mozilla Firefox, Internet Explorer ja Google Chrome -selaimissa. Ohjelma esiteltiin syyskuussa 2009._NEWLINE_Sidewiki-palvelu on aiheuttanut kiistaa, koska sivulla vierailevan kannalta kommentointi on osa sivun tietosis\xc3\xa4lt\xc3\xb6\xc3\xa4 ilman ett\xc3\xa4 sivuston yll\xc3\xa4pit\xc3\xa4j\xc3\xa4 pystyy hallinnoimaan kommentteja._NEWLINE_Syyskuussa 2011 Google ilmoitti useiden tuotteiden lakkauttamisesta, mukaan lukien Google Sidewiki.'